ming030890/wiki-yue-high-quality huggingface dataset:
加拿大政府

呢篇文要譯或改寫做粵語 （上次編輯：20250311234023）唔該去要譯成粵語嘅文章度睇睇加拿大政府嘅討論。如果呢篇文響篇嘢開咗版之後嗰兩個禮拜內都冇辦法譯成粵語，就可能會俾人拎去刪除或者搬去第啲話嘅維基百科度。（翻譯指引）This article needs to be translated into Cantonese. Untranslated parts should be rewritten in Cantonese or will be requested for speedy deletion.

如果你啱啱嘜咗佢係「唔係粵語」，唔該將呢行嘢：{{subst:需譯|文=加拿大政府|語=唔知乜話|議=}}--~~~~加入要譯成粵語嘅文章最低下。
加拿大政府（英文：Government of Canada；法文：Gouvernement du Canada），正式嗌國王陛下政府（英文：His Majesty's Government；法文：Gouvernement de Sa Majesté），係管理加拿大嘅聯邦政府，並透過共同機關對普通貨物去收稅。

聯邦主義
加拿大國會嘅權力被加拿大憲法限制。喺立法方面就分做聯邦政府同省級政府。一般嚟講，每個省級政區嘅立法議會只會畀憲法針對嘅主題去通過一啲法侓，例如教育、省級官員嘅任命、市級政府、慈善機構同「只關本地同私人性質嘅事」，所以喺任何情況下都唔應該喺省級議會嘅獨立權力下，不過就要喺聯邦國會嘅權力下。
所以，聯邦政府只可以喺加拿大嘅郵政服務、人口普查、軍事、航海同船運、漁業、匯率、財務、計算、破產、版權、專利、第一民族同歸化去通過法例。

政治文化
A copy of the Canadian Charter of Rights and Freedoms
加拿大着重自由主義同社會公義係佢哋政府獨有嘅政治文化元素。而個人權利、公平性同包容性 （公義社會）喺加拿大政治議題上變得更受人關注同討論。對於加拿大人嚟講，係以下嘅方面都突出到加拿大法治嘅重要性：支持加拿大權利同自由憲章、一個相對自由嘅自由經濟、喺女權、同性戀、墮胎、安樂死、大麻使用同其他平等主義運動方面嘅社會自由態度。與此同時，喺加拿大人嘅政治文化入面都有一種集體負責制，可以喺廣泛支持全民醫療衛生、多元文化主義、外國援助同其他社會福利。和平、有秩序同好嘅政府、隱含嘅人權法案係加拿大政府組成嘅支柱。
4月3號

4月3號係公曆年嘅第93日（閏年第94日），離年尾重有272日。
<< - 4月 - >>



大件事
1922年：史太林成為蘇聯共產黨第一個總書記。
1941年：匈牙利同納粹德軍開入南斯拉夫。
1948年：美國總統哈利·S·杜魯門簽馬蘇計劃。
1973年：Martin Cooper (inventor)（英文：Martin Cooper (inventor)）喺紐約第一次傾手提電話。
1986年：第一部筆記型電腦IBM PC Convertible 出爐。
1993年：深圳羅湖口岸電腦系統故障，應付唔到大量嘅入境旅客，搞到香港嗰便嘅羅湖管制站嚴重擠塞，香港人民入境事務處要間歇停辦出境手續，火車亦要暫停賣去羅湖站嘅車飛，九廣鐵路沿線各站都逼滿人，情況到挨晚先至正常返，估計嗰日受影響嘅出入境旅客達到十萬人。
2000年：廣東省公安廳召開記者會，公布同澳門警方聯手搗破一個跨境犯罪集團，擊斃一個拒捕嘅疑犯，另外就拉咗18人，行動中起出多支槍械，同埋近300發子彈，廣東省公安廳話會繼續同香港以及澳門嘅警方加強交流合作，打擊跨境罪案。
2005年：阿卡耶夫喺莫斯科簽落文件，辭去吉爾吉斯總統職務。
2010年：蘋果公司出嘅iPad有得賣。
2011年：第4屆哈薩克總統選舉，由納扎爾巴耶夫當選。
2017年：俄羅斯聖彼得堡地鐵恐怖襲擊，15死64傷。
2018年：廣深港高速鐵路香港段試營運第三日，一部列車停喺車廠維修路軌時被發現尾卡右邊4個車轆偏離路軌。
2024年：臺灣花蓮外海發生咗黎克特制7.2級強烈地震，造成至少13人死亡、1100多人受傷。
第一民族

第一民族（英文：First Nations，法文：Première Nations）指傳統上原居加拿大領土，唔係因紐特人，又唔係 Métis 嘅其他所有原住民民族。:63

名
｢第一民族｣ 呢個名係喺1970年代由加拿大原住民自行提出，用嚟取代當時通用嘅 ｢土著｣（Natives）同 ｢印第安人｣（Indians）兩個叫法，原意係指歐洲人未嚟之前佢哋 ｢本來已經｣（first）住咗喺度，而且係多個嘅唔同 ｢民族或者國家｣（nations）。呢個叫法喺1980年代被佢哋嘅全國性組織第一民族大會（Assembly of First Nations）正式採用，1990年代開始全國通用:63, 66–67。
原先用開嘅 ｢土著｣ 同 ｢印第安人｣ 之所以有問題，係因為呢啲並唔係佢哋自己嘅用字，所以被認為係將佢哋 ｢被標籤:51–52｣。
原文嘅 Nations 有 ｢民族｣ 同 ｢國家｣ 嘅雙重意義，所以原文可以指民族，亦都可以指地方:63–64，但係中文嘅「第一民族」只能夠譯出前者。
Métis

Métis（粵拼：mei1 ti1；法文意思係 ｢混血兒｣），書面語叫梅蒂人，係三類加拿大原住民嘅其中一類，指歷史上第一民族同歐洲人通婚而產生出嚟嘅新民族，狹義上特別係指17世紀紅河地方（Red River）居民嘅後代，呢啲人嘅祖先好可能參與過當時嘅兩場重大抗爭（紅河抗爭同 Riel Resistance）:67。
廣義上， 唔係紅河地方後人，但係同時有原住民同非原住民血統嘅人，亦可以叫做梅蒂人。
張澤相

張澤相（韓文：장택상，1893年10月22號—1969年8月1號），字致雨，號滄浪，係第3任大韓民國總理，5任韓國國會議員。
1948年政治入門，第1至5任韓國國會議員。1948年8月15號嘅韓國外務部長，12月辭退。張澤相喺1952年5月26號俾總統李承晚任命為總理，做到1952年10月5號。
1969年8月1號，佢喺鄉下─慶北南道漆谷病死，年76歲。
崔圭夏

崔圭夏（韓文：최규하／崔圭夏 Choi Kyu-Hah，1919年7月16號—2006年10月22號），字瑞玉，號玄石。大韓民國江原道原州市（中文：原州市）人，係韓國嘅政治人、外交官。佢喺1975年到1979年做韓國國務總理（中文：韓國國務總理）。1979年10月，總統朴正熙畀金載圭（中文：金載圭）刺殺後，佢成為咗第10任總統。
大韓民國

大韓民國（粵拼：daai6 hon4 man4 gwok3；韓文：대한민국／大韓民國 Daehan Minguk）係一個位處東北亞朝鮮半島南端嘅國家。西南面係黃海，東南係朝鮮海峽，東邊畀韓國嘅東海（日本海）包圍。北面隔住非軍事區與朝鮮民主主義人民共和國對峙。本來同朝鮮民主主義人民共和國係同一個國家，但脫離日本殖民統治（1910－1945）同美國軍政管理（1945－1948）之後，大韓民國由原大韓民國臨時政府國會議長李承晚立國，同朝鮮民主主義人民共和國分庭抗禮。
大韓民國簡稱韓國（한국／韓國，Hanguk），但係為咗同朝鮮民主主義人民共和國區別，韓國人叫佢哋國家南韓（naam4 hon4；남한／南韓，Namhan）或韓國，而朝鮮民主主義人民共和國就叫「北韓」（북한）；朝鮮民主主義人民共和國人以前都係叫自己國家「朝鮮」（조선）或者「北朝鮮」（북조선），叫大韓民國南朝鮮（naam4 ciu4 sin1；남조선／南朝鮮，Namjoseon）。中華人民共和國未同韓國建交前，叫大韓民國「南朝鮮」，兩國建交之後，舊稱呼唔再用。香港同台灣嘅中華民國成日習叫大韓民國做「韓國」或者「南韓」。日本又習慣叫大韓民國做「韓國」（韓国⁄かんこく，Kankoku），不過而家國內啲韓國人有要求改用韓文發音，唔用日文發音。
1990年代，韓國嘅娛樂圈已經好發達，音樂、電視同埋電影無比成功。呢個現象叫做「韓流」。但係，韓國重保留佢哋古老傳統文化，尤其係敬祖同敬茶。
不過喺全球各地，敘利亞同埋北韓、古巴、巴哈馬都唔承認佢係個獨立主權國。

地理
内文：大韓民國嘅地理
NASA喺2012年影嘅朝鮮半島夜晚合成相。光量係經濟活動嘅直接指標。
大韓民國嘅地形圖
大韓民國聲稱擁有整個朝鮮半島嘅領土，但實際上只管轄三八線以南同埋周邊島嶼。軍事分界線以北由朝鮮民主主義人民共和國（北韓）政府實際統治，但係喺大韓民國，佢哋用「北韓」嚟形容北韓地區。
西邊面向黃海，東邊面向日本海，隔住大韓海峽（對馬海峽西部水道）同釜山相距大約50公里。全國土地面積係10萬0339平方公里，差唔多係日本總面積37萬7961平方公里嘅四分之一（26%），大約係北海道本島面積7萬7984平方公里嘅1.26倍。國土主要由古期造山帶組成。
地震除咗從九州等日本傳過嚟嘅之外，幾乎冇發生過，所以可以比較平價咁起大廈，比獨立屋更受歡迎。完全冇活火山（雖然濟州島同鬱陵島係火山島，但已經唔活躍），不過有少量溫泉。
日韓之間有關於竹島（韓國叫獨島）嘅領土爭議，另外自1990年代以嚟，日本政府同韓國政府仲就日本海（韓國叫東海）嘅國際叫法有爭拗（參考：日本海叫法爭議、李承晚線）。
韓國嘅範圍
最北端（韓國政府實際控制嘅地區） - 江原特別自治道高城郡
最北端（韓國政府聲稱，北韓政府實際控制） - 咸鏡北道
最南端 - 馬羅島（濟州特別自治道西歸浦市）
最西端（韓國政府實際控制嘅地區） - 白翎島（仁川廣域市甕津郡）
最西端（韓國政府聲稱，北韓政府實際控制） - 平安北道
最東端（韓國政府實際控制嘅地區，韓國政府聲稱） - 竹島（獨島）
最東端（日本政府聲稱） - 竹嶼

氣候
根據克本氣候分類，春川市、原州市等內陸北部、山區屬於濕潤大陸性氣候，首爾、仁川等首都圈同釜山、大邱等南部地區屬於溫帶夏雨氣候同溫暖濕潤氣候。雖然位於半島，但係仍然係明顯嘅大陸性氣候，冷熱溫差大，一年同一日之間嘅溫差都好大。除咗南部同東部沿海地區，1月平均氣溫係低過零度，尤其係最低溫度特別低。冬天受到大陸季風影響，比日本同緯度嘅沿海地區更加寒冷。例如首爾同新潟市差唔多係同緯度，但係1月平均氣溫係攝氏-2.0度，同日本嘅飛驒地方、長野縣、東北地方內陸差唔多。如果俾強烈嘅西伯利亞寒流籠罩，首爾最低溫度可以跌到攝氏-10度至-15度左右，郊區更加可以低過-15度，比平時凍好多。仲有釜山同名古屋市或者京都市差唔多係同緯度，但係1月平均氣溫係攝氏3.6度，比名古屋市同京都市低1度。整體嚟講，韓國1月嘅溫度同日本嘅北關東、東山地方、東北地方差唔多。
寒冷嘅天氣唔會持續太耐，2月就會開始有三寒四溫嘅情況，天氣會暖和好多。同1月同2月平均氣溫差唔多嘅日本唔同，韓國最凍嘅時候主要集中喺1月。
冬天濕度低，乾燥又多晴天，所以因為輻射冷卻朝早會特別凍。不過除咗韓國最大嘅多雪地帶鬱陵島，同埋以前試過積雪超過1米嘅日本海沿岸嘅江陵市、東海市、束草市同內陸嘅平昌郡（大關嶺）等江原特別自治道以外，落雪量都唔多，同東日本、西日本太平洋沿岸差唔多，甚至更少。事實上，首爾周邊地區過去最深嘅積雪都只有30厘米左右。
濟州島同福岡縣係同緯度，喺韓國算係最溫暖嘅地方，但係同半島一樣受到西北季風影響，加上有韓國目前北緯三八線以南最高峰嘅漢拏山（海拔1950米）嘅地形影響，風勁到癲。濟州市1月平均氣溫係攝氏5-6度，同對馬或者東京差唔多。喺南部嘅西歸浦市溫度同高知縣或者宮崎縣差唔多。
夏天同日本同中國一樣又熱又濕，全年降水量嘅50-70%都集中喺呢段時間。2018年8月1號，洪川郡錄得41.0度，義城郡錄得40.4度，首爾錄得39.6度等高溫。
最暖月22度以下 - 淺藍色
最寒月-3度以下（即係亞寒帶（D）嘅條件）- 淺藍色、藍色、深藍色

軍事
韓國依家實行義務兵役制。韓國軍隊叫大韓民國國軍。根據韓國《2014年國防白皮書》，韓國常備軍有63萬，預備役部隊297萬。總統係軍隊嘅最高統帥。

宗教
自古以來，韓族人信奉薩滿教[未記出處或冇根據]。佛教喺4世紀由中國傳到韓國，至今有25.3%[未記出處或冇根據]國人信奉。18世紀天主教傳入韓國，如今有10%[未記出處或冇根據]國人信奉，同埋20%[未記出處或冇根據]國人信奉喺20世紀由美國傳嚟嘅[未記出處或冇根據]基督新教。
湘南美海

湘南美海（日文：湘南ベルマーレ），又叫湘南麗海，舊稱「湘南比馬」，係日本一支職業足球隊，日本甲組職業足球聯賽（J1）球隊之一。球會根據地係神奈川縣，主場係平塚競技場。球會前稱係平塚比馬，故亦稱「湘南比馬」。

史
佢嘅前身係藤和不動産足球部，1968年成立。1994年加入日本職業足球聯賽。

名
足球會嘅名「ベルマーレ」噉解為「美(麗嘅)海」（美しい海），係兩個拉丁文詞「Bellumベラム＝美(麗嘅)」及「Mareマーレ＝海」嘅組合造詞。
鄭逑

鄭逑（韓文：정구，1543年7月9號—1620年1月5號），字道可·可父、號寒岡、諡號文穆，係李氏朝鮮中期文臣、政治人、儒學者、畵家、性理學思想家。南人·北人黨嗰政身的地主嗰學門的·政治的後見人。李滉·曹植嗰門人。李朝後期禮學者及王室嗰特殊性·絶對性主張王士不同禮說嘅昌始者、南人黨嘅禮訟論爭嘅主要人物許穆·尹鑴·尹善道嗰老師。
成渾

成渾（1535年6月25號—1598年6月6號），字浩原，號牛溪，默庵，諡號文簡。朝鮮昌寧人，係朝鮮巨儒及儒學者、文學家、政治人、詩人、作家同思想家。佢係西人黨嘅黨首李珥做切親朋友，喺后任西人黨黨首。最終官至嘅左贊成
格魯吉亞軍隊

格魯吉亞軍隊 (格魯吉亞文：საქართველოს თავდაცვის ძალები) 係格魯吉亞嘅軍隊，負責維持國家嘅獨立、主權、同領土完整。隊軍隊包括一支陸軍、空軍、同埋國家自衛隊。佢哋全部都係由國防部長嚟負責帶。

歷史
第一隊格魯吉亞嘅軍隊係喺1918年出現。當時格魯吉亞曾經短期獨立，不過到1921年已經畀蘇聯紅軍打冧咗。到1991年格魯吉亞再獨立，同樣組成咗軍隊。喺4月30號，軍隊正式第一次徵兵，成為咗格魯吉亞軍隊日。
格魯吉亞嘅軍隊主要喺格魯吉亞內戰（英文：Georgian Civil War）同俄格戰爭有份參與，亦都跟西方國家喺伊拉克同阿富汗有過軍事行動。喺1994年，格魯吉亞加入咗北約嘅PFP（英文：Partnership for Peace）計劃，到2004年加入咗IPAP（英文：Individual Partnership Action Plan）計劃。格魯吉亞嘅軍隊一直都改善緊到去北約軍隊嘅質素。
運動員背後

《運動員背後》（英文：All for One）係香港MakerVille製作嘅體育資訊節目，由藍哲旁白，2023年5月3號到2024年8月7號逢禮拜三13:00 - 13:30喺香港電視娛樂ViuTV播，之後改到喺2024年8月14號開始逢禮拜三18:30 - 19:00播。節目會介紹運動員背後團隊嘅唔同工作崗位。
節目本嚟提供字幕，自2023年5月下旬開始，電視首播版同網上重溫版都取消咗提供字幕。
梁輝鴻

梁輝鴻，香港親中派政治人兼法律界人士。

早年經歷
梁輝鴻喺澳洲新南威爾斯大學畢業攞到法律及會計學士學位，之後喺香港城市大學攞到法律碩士學位。佢喺2006年獲認許為新南威爾斯省高等法院律師。

政治立場
佢係香港親中派嘅成員，曾經以『黑暴』形容爭取民主嘅香港反送中運動，又支持北京未經諮詢或香港人同意，強行訂立嘅港版國安法。喺2024年，佢亦公開主張基本法第23條立法。
佢又曾經公開建議山西同大灣區企業合作共推5G 技術。
集雜志

集雜志（英文：Zine）係香港商業電台叱咤903嘅生活雜誌節目，連埋廣告每集係六十分鐘。主持係急急子。2012年6月以聲音專欄喺星期五、六同埋日節目之間播放，其後喺2013年開始每日響節目入面播，由2013年4月22日開始逢星期一至五晚上七點半到八點喺商業二台播，由5月13日開始改咗播放時間去到逢星期一至五晚上八點至九點。再響2016年5月16號改去星期一至五傍晚六點至七點，播到去2021年9月17號。響2021年9月20號起改去星期一至五傍晚七點至晚上八點。佢嘅節目口號係「每日集合 混雜志向」。節目除咗用聲去介紹各種活動已經展覽內容之外，亦都提供網上圖文版本雜誌畀聽眾重溫。節目報天氣音樂係Bill Coumbe嘅The Florist，而節目之中初期嘅音樂係Bill Evens嘅Always。

扭蛋劇場
《扭蛋劇場》係呢個節目入面其中一個環節，由阿檸主持，響2013年5月13號首播，做到2016年5月13號。之後呢個節目響2016年5月16號就轉咗喺毒檸王國度播。

309咤叱
《309咤叱 偷聽DEMO》係呢個節目入面其中一個環節，去收集一啲由外面嘅人投稿嘅聲帶，響2017年3月3號首播，做到2018年2月5號。之後呢個環節拆咗出嚟，響2018年3月3號開始獨立喺309咤叱度播。2018年9月起，因為《309咤叱》拆咗做由唔同主持嘅獨立節目，呢個環節就回歸做《DEMO實驗室》環節。
歡樂滿人間

《歡樂滿人間》（Mary Poppins）係套美國嘅奇幻片、歌舞片同笑片，喺1965年8月23號上畫。呢套戲片長140 分鐘，票房有102,272,727 美金。
劉湛

劉湛（Lau Cham，1890年—1963年11月9號）係香港一位武術家、演員同武術指導，師父係林世榮，師公黃飛鴻。劉湛有兩個仔劉家良同劉家榮，都係武術指導同導演。佢同劉家良、劉家輝等兩仔爺都曾經多次喺關德興嘅粵語長片《黃飛鴻系列電影》演出，劉湛都會做翻佢師父林世榮個角色。
張嘉盈

張嘉盈（英文：Vicky Cheung，1994年5月28號—）係香港女KOL，做過兼職模特兒。

簡歷
張嘉盈大學讀香港理工大學文學士，主修英文，副修韓文，畢業後曾經做過秘書，之後喺國泰航空做過兩年空姐，2020年被裁員，就開始做KOL，亦有份秘書正職。現時佢除左繼續喺網上接下KOL嘅廣告外，亦有份公營機構正職。
比利時嘅語言

荷蘭文、法文同埋德文係比利時嘅官方語言。喺2021年，59%嘅比利時人嘅母語係荷蘭文、40%係法文、同埋1%係德文。所有比利時嘅法律都係用法文同荷蘭文表決嘅，而司法程序就係用荷蘭文、法語或者德文嚟到進行。
黃色係代表荷蘭文區紫色係代表法文區綠色係代表德文區

荷蘭文（弗萊明文）
荷蘭文係比利時嘅其中一個官方語言。雖然標準荷蘭文先至係比利時嘅官方語言，但係講荷蘭文嘅比利時人主要都係講弗萊明文。弗萊明文係荷蘭文嘅其中一種方言。荷蘭文係59%比利時人嘅母語。雖然喺歷史上荷蘭文係比利時北部佛蘭德嘅主要語言，但係由於喺過去咁多年，佛蘭德都係由外國統治者嚟到統治，所以荷蘭文直到1898年荷蘭文先至獲得官方地位。喺比利時啱啱獨立個陣，講荷蘭文係窮人嘅象徵。

法文
法文係比利時嘅其中一個官方語言。因為喺比利時講法文係有錢嘅象徵，所以喺比利時啱啱獨立個陣，法文係比利時嘅唯一一個官方語言。法文係40%比利時人嘅母語。而家法文係比利時華隆大區嘅主要語言。

德文
德文係比利時嘅其中一個官方語言。而家德文係1%比利時人嘅母語，同埋德文都係比利時奧伊彭－馬爾默迪嘅主要語言。喺比利時講德文嘅人主要被分做兩類。第一類講德文嘅比利時人係指喺比利時啱啱獨立個陣就經已喺比利時度住嘅講德文嘅人，佢哋主要住喺比利時列日省嘅東北部、同埋盧森堡省嘅東部。而第二類講德文嘅比利時人係指奧伊彭－馬爾默迪嘅居民 ，喺一戰之前奧伊彭－馬爾默迪係德國嘅一部份，而喺一戰之後根據凡爾賽條約，德國割讓咗呢個地區俾比利時。
大陸配偶

大陸配偶，簡稱陸配，係指台灣國民嘅中國籍配偶。除咗香港居民、澳門居民之外，通常係現有或者曾經有過中國嘅戶籍。中國方面會稱佢哋為「涉台婚姻人員」或者「涉台婚姻對象」。中國民政部喺2015年12月實施咗《兩岸婚姻家庭服務術語》，規定兩岸婚姻當事人統稱為「兩岸配偶」，而大陸居民就係叫「大陸配偶」。

大陸配偶參與台灣政治
因為台灣已經有超過30萬「大陸配偶」，其中不少人具有投票權，並且有參選的機會。例如參選中國國民黨黨代表嘅高丹丹，同埋積極協助國民黨選舉、主張台灣同中國統一嘅中國生產黨成員盧月香。

在台港人對過份寬鬆嘅大陸配偶政策嘅不滿
内文：民進黨涉港言論同政策爭議
因為北京未經諮詢或香港人同意，強行訂立港版國安法，有啲香港人因而移民台灣，但就被台灣民進黨政府以國安理由留難，有啲香港人就覺得，陸配先至係台灣國家安全比較明顯嘅威脅來源，民進黨政府如果真係重視國家安全，就唔應該批准大量陸配來台，但另一方面就大細超留難香港人。
理性

理性（粵拼：lei5 sing3 | 英文：reason）係指有意識噉靠觀察自己身邊嘅嘢嚟到認知宇宙同埋做判斷嘅能力。喺廿世紀嘅經濟學當中，研究者成日都會將決策者想像成完美理性嘅個體，識得用好似理性決策模型噉嘅方法，攞嗮所有必要資訊至做決定，揀「最理想」嗰個選項。

理性決策
内文：理性決策模型
睇埋：第二型過程、成本效益分析同預期效用理論
理性決策模型係「慢，想搵絕對最好答案」（理性）嘅方法，廿世紀嗰陣曾經畀好多管理者同學者認為係「理想」嘅決策方式，會涉及做決策嗰個人嘗試做徹底嘅研究，將啲可能嘅選項冚唪唥睇勻嗮，逐個逐個選項睇清楚佢「有幾能夠幫手達到目的」，再揀最好嗰個選項。响廿一世紀初嘅商學界，管理工作者對「理性決策要點做」有唔同見解，當中理性決策模型係最多人用嗰隻，步驟如下：
界定問題：認清自己嘅目的。決策者要定義好佢要解緊嘅問題係乜，例如想像而家有位 CEO 要同自己領導嗰間企業做決策，決定間企業要採取乜策略，佢可能會以「建立持久嘅競爭優勢」同「提升間企業生產嗰時嘅效率」等嘅嘢做目標。
界定指標：按自己嘅目的，諗吓一個行動方案要點先算好。決策者要想像未來發生嘅事，諗出「成功達到目標」嘅情境會係點嘅樣（睇埋情景計劃）同埋要用咩指標評估自己距離目標有幾遠，例如位 CEO 要提升效率，簡單嘅可以用「營業額對成本嘅比例」嚟做評估；
可能方案：諗清楚自己手上有邊啲可能行動方案。呢個過程需要相當大量嘅專業知識－例如想像家陣位 CEO 要諗「跟住研發咩新產品」，佢需要諗「現有嘅產品可以點改變」等嘅問題，呢啲問題嘅答案需要工程師等嘅人員度過先至會清楚；
評估方案：按步驟 2 當中制定咗嘅基準，評估每個可能行動方案有幾好。呢點又係會用到專業知識－例如想像位 CEO 得知有三樣新產品可以研發，每樣產品做研發「要使幾多資金」同「會帶嚟幾多利潤」呢啲嘢都係要靠工程師同營銷人員嘅專業知識先估計得到嘅；睇埋博弈論、概率論同埋成本效益分析。
最後決定：揀最好嗰個選擇。
管理界普遍認為，當一位決策者手上時間充足嗰陣，理性決策模型係理想嘅決策方式。不過，管理相關工作者都會提醒決策者要小心：理性決策過程嘅每一個階段都有可能會出錯，例如決策者可能會揀錯衡量嘅指標，又有可能佢哋因為手上資訊唔完整，搞到有啲可能方案係佢哋唔知嘅或者佢哋錯誤評估啲方案嘅質素。
一班人喺度做建築設計，畫圖則描繪想像中「間屋要設計成點嘅樣」－喺成個過程裏面，佢哋會慢慢度，計好嗮數先決定。

哲學研究
内文：心靈哲學
"Cogito ergo sum."
句嘢係拉丁文「我有諗嘢，所以我存在」噉解，文言化嘅就譯做「我思故我在」。
－笛卡兒
泰道照山

泰道照山（ たいどう しょうざん，1907年1月2號—1984年2月20號），原名泰道三八，係日本生意人，SS製業前社長兼創立人。佢孫女係日本前首相小泉純一郎個老婆宮本佳代子。

經歷
泰道響三重縣出世，係屋企第三個仔，所以阿爸勘吉就改佢個名叫「三八」。響十二歲（即1919年）由神戶鐵路教育所畢業之後，響港口運輸事務所同埋一間服裝公司做嘢。響1942年，佢創立咗東京第十製衣有限公司，佢兼任理事長。響1958年，エスエス製薬因為經營不善而面臨執笠危機，所以原社長第六代白井正助宣佈退休，泰道響同年11月接捧做社長，エスエス製薬由白井家族壟斷嘅局面畀泰道破解咗。
佢信奉佛教，好鍾意玩圍棋。
當孫女宮本佳代子同佢講要嫁畀小泉純一郎嘅時候，泰道曾經表示反對，原因係純一郎出身政治世家，以佳代子嘅性格唔係太啱做政治人老婆。不過最後都係信純一郎同佳代子可以白頭到老。
湊仔型警

《湊仔型警》（The Pacifier）係套美國嘅笑片、動作電影同劇情片電影，片長95 分鐘，喺2005年3月4號上畫。
習近平辦公室

2007年5月，喺習近平做咗中共上海市委書記嘅兩個月後，丁薛祥由市委副秘書長兼辦公廳主任升做市委常委兼秘書長，成為習近平嘅政治秘書。喺習近平去中央任職後，丁留喺上海。2012年5月，轉做中共上海市委政法委書記；同年11月當選第十八屆中央委員會候補委員。2013年5月，丁薛祥調中央做嘢，做中共中央辦公廳副主任兼中共中央總書記（習近平同志）辦公室主任。

中央軍委主席辦公室
現任主任：鐘紹軍 大校（正軍職）
鐘紹軍係習近平喺浙江、上海、中央工作時期嘅長期貼身大秘。2013年6月，空降中央軍委辦公廳做副主任兼中央軍委主席（習近平同志）辦公室主任，被授予大校軍銜。

中國國家主席辦公廳
現任主任：韓世明
「中華人民共和國主席辦公廳」係《五四憲法》體制下國家主席作為國家機構入面設嘅名義上綜合性日常辦事機構。《八二憲法》體制下國家主席變成冇實權嘅虛位國家元首，唔再負責處理具體事務，所以冇再設立獨立嘅辦事機構。
富士山下

《富士山下》（英文：Sorrow Is Meaningless）係香港歌手陳奕迅嘅粵語音樂歌曲，收錄於專輯《What's Going On...?》。呢首歌另有國語版本叫做《愛情轉移》。
據悉，林夕創作呢首詞嘅初衷源自於佢嘅「富士山愛情論」──佢認為鍾意一個人，就好似鍾意富士山，可以睇到佢，但唔可以搬走佢。移動一座富士山嘅方法只有自己走過去，愛情都一樣，逛過就已經足夠。

《相思祭》：澤日生塵封之作
作曲人澤日生早喺1997年讀大學嗰陣就已經寫好咗呢首歌，當時只係用咗15分鐘。但由於當時嘅錄製效果唔理想，所以暫時放棄咗發表嘅念頭。多年過去，澤日生一直冇放棄過尋找機會去發表呢首塵封咗咁耐嘅作品。直到2006年，佢決定重新錄製，自己一手包辦咗作曲、編曲同監製嘅角色，仲搵咗張欣渝填寫國語歌詞，由佢嘅好朋友同時亦係作曲人嘅楊淽主唱，呢首歌就係後來《富士山下》嘅前身《相思祭》。而《相思祭》亦成為咗後來澤日生參加全球華人作曲比賽嘅參賽歌曲，可惜攞唔到任何獎項。

《悲哀無用》：由比賽失利到《富士山下》誕生
富士山
雖然作曲比賽落選，但比賽嘅評判之一梁榮駿覺得呢首曲可塑性好高，有流行特質，於是揾咗澤日生合作。當時監製陳奕迅《What's Going On...?》大碟嘅梁榮駿將呢首曲交畀林夕，畀佢重新填一份同《相思祭》詞風完全唔同嘅粵語歌詞出嚟。最後林夕將自身嘅東京之旅回憶融入到歌詞之中。梁榮駿亦揾咗陳珀同江志仁重新編曲，前奏嗰段鋼琴獨奏就係由陳珀所彈奏。陳珀表示喺為《富士山下》編曲嗰陣，腦海中出現嘅係一幅淒美嘅畫面，有如富士山下涓涓清泉一般嘅旋律喺佢嘅心入面流淌。
首歌原名叫《悲哀無用》，陳奕迅亦更偏好呢個名。

英國諺語傳說
「試管裡找不到它染污眼眸」呢句歌詞係成首歌嘅精髓之一，反映咗一種關於情感與科學之間嘅矛盾。一直有傳佢係同英國諺語"Can't identify sadness through test tube"（無法用試管找出悲傷）有關。但事實上，呢句所謂英國諺語從來剩係喺中文網絡上流傳。
炳勝酒家

炳勝酒家（粵拼：bing5 sing3 zau2 gaa1）係中國嶺南廣東廣州一酒樓，1996年8月8號由盧潤炳同舅仔曹嗣標創辦。

歷史
最初，炳勝只係一間喺廣州海印一處86平方米嘅地做大牌檔小食店，生意亦唔係太好，每做一千蚊生意，單係燃油錢就要5舊幾，入不敷出。後來，有感到廣州人鍾意食魚生，於是就將魚生加入菜單，就係咁靠一味「冰盤魚生」起家，逐漸發大嚟搞成為「炳勝飲食集團」。曹嗣標又叫做開收銀嘅細佬曹嗣全去農業工程技術學院學廚，曹嗣全喺2013年獲得「中國最受矚目青年廚師」稱號，佢擅長改良經典粵菜，創出黑叉燒、灌湯燒鵝、豉油王鵝腸、和味豬手、脆皮叉燒、秘制真味鷄等招牌菜。
2002年開始，炳勝開始發大嚟搞，喺天河石牌開店。2009年，炳勝一擲7千萬，喺廣州珠江新城開設旗艦店。集團屬下有5個品牌，共14間舖，分別喺廣州同深圳經營。集團嘅「炳勝公館」同「炳勝私廚」獲《米芝蓮指南》星級餐廳評級。
和弦

和弦（英文：chord，粵拼：粵化口語音：kot1），喺音樂理論，係指兩個或者以上連續音程嘅組合。最基本嘅和弦有三個唔同嘅音，叫三和弦（三個音嘅和弦）；基本嘅三和弦由兩個連續嘅三度組成，另外有二度同四度組成嘅和弦，兩個連續嘅四度組成嘅和弦等等。和弦係和音嘅基礎。
根據咁嘅定義，淨得兩個音，原則上唔算和弦，如果有三個音但係有兩個音係重覆音（即係一樣音名，但係唔同八度）亦唔算數，不過喺現實，有啲叫和弦嘅嘢有時會唔足三個音。例如，喺做和音嗰陣有時原則上係實現緊某個和弦，但係因為某種原因需要省略一個音；電結他亦有一種叫 power chord 嘅彈法，名係叫和弦，但係得兩個音，就算係三條線嘅彈法都係用咗重覆音，樂理上唔算數。
左到右：一般人心目中嘅 E 大和弦、電結他嘅 E power chord（基本掃法，下面個 15⌟ 表示實際音係低兩個八度）、分解和弦一例、作曲或者編曲嗰陣其中一個可能會用嘅和弦配置。
雖然定義上，和弦係兩個或者以上連續音程嘅組合，但係知道咗係呢個組合係邊幾個音之後，啲音喺邊個八度出現，其實係可以揀嘅。實際上㨂邊幾個音高嚟實現某個和弦，叫和弦配置。
和弦唔一定要一齊彈，亦可以拆散嚟彈，拆散嚟彈嘅叫分解和弦。
一段樂曲通常會用多過一個和弦，所用嘅和弦隨住時間嘅變化叫和弦進行。

順階和弦
Audio playback is not supported in your browser. You can download the audio file.上：構成 C 大調嘅七個音；下：喺 C 大調入面對應嘅七個基本三和弦。
無論係乜嘢音階，都可以順住音級，逐個音當做 ｢根音｣（root；根音嘅音名會成為和弦名嘅一部分）去整一系列對應嘅三和弦出嚟，呢啲三和弦叫 ｢順階和弦｣（英文：diatonic chords）。
整順階和弦嘅方法係根音加三音（根音當係第一個音，順住音階向高數嘅第三個音）再加五音。例如，如果係 F 大調，根音係 G，對應嘅三和弦就係 G-B♭-D，中間係 B♭ 係因為音階入面嗰個位係 B♭，唔係 B。
順階和弦嘅數量未必等如音階入面音嘅數量；例如，構成大調嘅音有七個，每個大調亦有七個順階和弦，但係旋律小調雖然淨係得九個音（原則上七個音，但係有兩個上落唔同，所以實際上係九個），但係因為除咗根音之外，三音或者五音都可能係上落唔同嘅嗰兩個音，結果係旋律小調有十三個順階和弦而唔係九個。

延伸和弦
Audio playback is not supported in your browser. You can download the audio file.左到右：C 大三和弦、大七和弦、大九和弦、大十一和弦。
基本嘅三和弦可以再向上延伸，叫延伸和弦（chord extension）或者就咁叫延伸，但係延伸之後嘅名就唔係計有幾多個音，而係延伸到邊度。三和弦延伸一次叫七和弦（因為去到第七個音，唔係話佢有七個音），再延伸一次叫九和弦，如此類推。

和弦嘅性質
和弦按佢嘅性質，主要分大和弦（major chord）、小和弦（minor chord）、增和弦（augmented chord）同減和弦（diminished chord）四大類，呢四大類同和弦嘅結構有關：
去到延伸和弦，就算啲音全部係相隔三度，咁樣分都唔會再夠用，所以會開始有其他分類，例如，七和弦開始會有一種叫 ｢屬和弦｣（dominant chord）嘅分類。

原位同轉位
左至右：原位即係根音（1）係底音，第一轉位即係三音（3）係底音，第二轉位即係五音（5）係底音。
每一個和弦都可以有原位同轉位；原位即係上面講嗰種，根音喺底，轉位即係根音唔喺底。如果三音喺底，叫第一轉位；如果五音喺底，叫第二轉位。喺底嗰個叫 ｢底音｣（base note）。
樂理上，一個和弦係原位定轉位，只係睇根音同底音嘅關係，即係如果根音等如底音，樂理上就算原位，但係例如如果底音係三音，就算係第一轉位。

掛留和弦
掛留和弦示意圖：上：編曲人心目中嘅和弦進行；下：實際出現嘅和弦。
喺和弦進行嘅過程中，作曲或者編曲人有時會將和弦嘅某個音暫時保留，即係理論上應該已經轉咗第個和弦，但係仍然有部份舊和弦嘅音喺度，呢種做法叫延留音（suspension）。
延留音嘅出現就係實際上改變咗實現出嚟嘅新和弦，令新和弦冇咗某個應該有嘅音，但係又多咗個本來唔應該有嘅音，呢種唔應該有嘅音喺中文叫 ｢和弦外音｣（non-harmony notes）。
延留音本來係種作曲或者編曲技巧，但係實際上出現嘅 ｢掛留和弦｣（suspended chords）已經變成一種和弦，指三和弦唔彈三音。
掛留和弦本身冇咗三音，樂理上唔係和弦，所以通常都會寫明加咗邊個延留音（即係中文所講嘅外音）；不過，所謂延留喺現時嘅音樂好多時其實並唔存在，作曲或者編曲人好多時係當成套嘢係一種和弦。

和弦寫法
除咗用五線譜直接寫明和弦配置之外，寫和弦有幾種方法，都係唔會指明和弦配置（除咗轉位之外）。
結他（古典結他除外）寫和弦係要彈出嚟，所以寫和弦嘅方法通常都好直接；直接寫音名（例如 C 表示 C 大和弦，即係 C-E-G），小和弦註 m 或者 min（例如 Am 表示 A 小調，即係 A-C-E），轉位加斜線再註明底音係乜（例如 C/E 表示 C 大和弦第一轉位，即係 E-G-C）。另外仲有其他符號表示其他嘢。
作曲或者編曲寫和弦嘅目的就係創作需要，所以用一種比較抽象化嘅寫法；呢種寫法係按所用嘅音階，按根音嘅音級由 1 開始編號碼，音階嘅第一個音做根音嘅和弦叫 1，第二個音做根音嘅和弦叫 2，如此類推，但係用羅馬數字寫，大楷表示係大和弦，細楷表示係小和弦。後面可以加 a、b、c 等等表示原位、第一轉位、第二轉位等等。另外仲有其他符號表示其他嘢。
另外有種方法作曲、編曲同結他都有用，類似上面羅馬數字呢種，但係用阿拉伯數字，不過轉位就好似直接寫音名嗰種咁寫成好似分數咁，呢種寫法叫 Nashville Number System（NNS），有譯 ｢數字和弦｣。
再另外有種寫法叫 ｢數字低音｣（figured bass），源於巴洛克音樂。呢種方法係用某種方法標底音（巴洛克時期嗰陣本來係用五線譜），但係上面係邊兩個音（底音為之 1）用上標同下標阿拉伯數字表示，唔標即係 。學術界亦常見，用嚟做分析，佢哋會將數字低音配之前講嗰種羅馬數字，即係羅馬數字標嘅唔係底音，而係根音。

借用和弦
副屬和弦示意圖：假設用緊 C 大調，屬音係 G，G 大調嘅屬音係 D，所以 C 大調嘅副屬和弦係 D 大和弦。
喺作曲或者編曲嗰陣，有時會想暫時用一用第個音階嘅和弦，呢種唔屬於用緊嗰個音階嘅和弦叫 ｢借用和弦｣（borrowed chord），其中一個常見嘅借用和弦係副屬和弦（secondary dominant，又叫 V of V，寫 V/V，即係屬音（音階嘅第五個音）做主音嘅嗰個音階嘅屬音做根音喺嗰個音階嘅順階和弦）。
無頭谷

《無頭谷》（Sleepy Hollow）係套美國嘅奇幻片、神秘片同斬殺電影，喺1999年11月16號年上畫。呢套戲片長101 分鐘，票房有206,071,502 美金。套戲改編自恐怖短篇故仔《沉睡谷傳說》。
甘丹省

甘丹省（粵音：gam1 daan1 saang2，高棉文：កណ្តាល），係喺柬埔寨嘅一個省，面積夾埋3,568平方公里，家陣約莫有1,265,805人喺呢度住緊。
留給最愛的情書

《留給最愛的情書》（P.S. I Love You）係套美國嘅劇情片電影，片長125 分鐘，喺2007年12月20號上畫。
發燒

發燒，一般睇成病徵，實情為免疫系統反應，升高體溫消滅病源體。有脊椎恆溫動物，都行依一套。
人體溫，約莫攝氏卅七度左右恆溫，然而人人有高有低，日夜都有分別，故此幾多度先叫得發燒，並無一致定論。有啲低至卅七度二，有啲高至卅八度三 。細蚊就會高一啲，皆因免疫系統發育緊，有助對抗病源體。故此又會相應調高一啲。
過往因為好多病死，而死時又往往有發燒。故此當發燒做病，發燒好驚，甚至有燒壞腦咁諗法。父母見年幼仔女發燒，尤其驚恐，醫者睇為恐懼症。實質係病原體傷人，而非發燒傷人。
發燒亦唔會燒壞腦，因為人腦會控制住體溫。要燒壞腦，要去到攝氏四十二度，體溫極難去到咁熱，除非外在因素，如困喺熱焗情況，如車箱密封兼曬到爂。
只要免疫系統認有必要，就會發燒。常見病如傷風感冒咁，都有可能發燒。
退燒藥對病無幫助，反而阻住免疫系統做嘢。嚴重高燒或燒到唔舒服先用。
黃帝內經叫發燒做熱。「人之傷於寒也、則為病熱、熱雖甚不死、其兩感於寒而病者、必不免於死。」人發燒原因，皆因受寒而傷身，因而病到發燒，但發燒勁都唔會死。

機制
體溫升，會啟動細胞機制，確保免疫系統，對細菌病毒等，做出合適行動。
蛋白質NF-κB，協助控制基因表達，生産某啲免疫細胞。有細菌、病毒啲化學份子嗰陣，依隻蛋白質，就會喺細胞層次，開關免疫反應有關基因。隻嘢口喺體溫低唔多活躍，故此升到卅七度以上，等佢勁啲。
實情再複雜啲。有隻蛋白質叫A20，生佢出來個基因又叫A20。隻蛋白質可謂發炎反應守門人，同NF-κB跳晒舞。NF-κB開着A20基因，生A20蛋白質。A20蛋白質，又控制返NF-κB，等佢做慢定勁。
無A20蛋白，NF-κB就對熱無反應，就算發燒都唔會勁咗。
故此天一涼就多傷風感冒。天口熱地方鼠類，少啲發炎少啲癌。顯示免疫反應隨溫度轉變。
許楨

許楨（1979年—），香港學者兼新聞節目主持，倫敦政經學院國際關係史碩士，香港大學亞洲研究中心博士，香港中文大學未來城市研究所副主席、智明研究所總監。

政治立場
佢立場傾向親中派，認為香港係中國嘅一部分。佢喺2017年接受《信報》旗下刊物訪問嘅時候，經歷過六四、保釣等歷史時刻，更加堅定相信自己中國人嘅身份。佢又曾經撰文批評民進黨喺台灣嘅執政腐敗民粹。不過，佢喺評論2020年台灣總統選舉結果嘅時候，就呼籲北京政府應該多加尊重香港民意，否則需付上更大代價。
白馬省

白馬省（粵音：baak6 maa5 saang2，高棉文：កែប），係喺柬埔寨嘅一個省，面積夾埋336平方公里，家陣約莫有40,280人喺呢度住緊。
盧潤炳

盧潤炳（粵拼：lou4 jeon6 bing5；1957年—2017年11月11號），花名燒鵝柄，係中國嘅名牌廚師，廣東番禺縣（而家係廣州番禺區）人。細個時成日賣燒賣，後嚟先至搞咗間燒鵝檔賣三鳥類餸。直到1996年8月8號，佢同曹嗣標一齊出錢搞咗間炳勝酒家嘅名牌餐檔先至出名。2017年11月11號晏晝，佢喺越秀山體育場舉辦嘅2017年元老足球賽入面突發心肌梗塞，送到醫院後證實不治，終年60歲。
磅士卑省

磅士卑省（粵音：bong6 si6 bei1 saang2，高棉文：កំពង់ស្ពឺ），係喺柬埔寨嘅一個省，面積夾埋7,017平方公里，家陣約莫有598,882人喺呢度住緊。
磅湛省

磅湛省（粵音：bong6 zaam3 saang2，高棉文：កំពង់ចាម），係喺柬埔寨嘅一個省，面積夾埋4,549平方公里，家陣約莫有928,694人喺呢度住緊。
磅通省

磅通省（粵音：bong6 tung1 saang2，高棉文：កំពង់ធំ），係喺柬埔寨嘅一個省，面積夾埋13,814平方公里，家陣約莫有569,060人喺呢度住緊。
磅清揚省

磅清揚省（粵音：bong6 cing1 joeng4 saang2，高棉文：កំពង់ឆ្នាំង），係喺柬埔寨嘅一個省，面積夾埋5,521平方公里，家陣約莫有472,616人喺呢度住緊。
2024–25年丹麥超級足球聯賽

2024年至2025年丹麥超級足球聯賽（英文：2024–25 Danish Superliga）係第35屆丹麥超級足球聯賽賽事。今屆丹超聯賽喺2024年7月19號開鑼。

參賽隊伍
2024-25年丹麥超級足球聯賽賽季總共有12支球隊。

常規賽
最後更新：2025年3月10號。 資料來源：DFA排名規則：1＞積分；2＞得失球差；3＞入球數；4＞作客入球數；5＞附加賽（如果確定唔同輪次嘅球隊，則喺中立場地舉行附加賽）；6＞抽籤(Q) 晉身到指定賽事階段

爭標組
資料來源：DFA排名規則：1＞積分；2＞得失球差；3＞入球數；4＞作客入球數；5＞附加賽（如果確定唔同輪次嘅球隊，則喺中立場地舉行附加賽）；6＞抽籤
每輪排名
呢個表顯示每輪結束後各球隊嘅排名變更。
資料來源： DFA

護級組
資料來源：DFA排名規則：1＞積分；2＞得失球差；3＞入球數；4＞作客入球數；5＞附加賽（如果確定唔同輪次嘅球隊，則喺中立場地舉行附加賽）；6＞抽籤
每輪排名
呢個表顯示每輪結束後各球隊嘅排名變更。
資料來源： DFA
可愛文化

可愛文化（日文：かわいい文化）係指日本所引領嘅一種流行文化，自1970年代以來，「可愛」已經成為咗日本文化嘅重要要素，譬如大眾文化、娛樂、服裝、飲食、玩具、打扮、行為同禮節等，無一樣唔受佢影響。外國觀察家發現日本嘅可愛文化好得意，但有時又顯得怪異，因為日本人將呢種文化運用喺幾乎所有嘅生活領域中，甚至係人口統計學都係噉。呢種現象喺其他文化入面好可能代表嘅就係將細路仔嘅嘢用喺嚴肅嘅場合，畀人感覺好兒戲（例如政府出版物、公共告示牌、辦公室、軍方嘅廣告同埋民航機等等，數都數唔嗮）。

日本人嘅睇法
作為一種文化現象，「可愛」已經成為咗日本文化嘅一部分，亦成為咗日本嘅國家象徵之一。《酷日本》（日文標題：クール・ジャパン）嘅作者杉山知之相信，「可愛」早已深植喺日本嗰種以和為貴嘅文化入面。武藏大學社會學教授栗田宣義指出「可愛」喺日本係一個「好有魔力嘅詞」，只要係人類想像得到嘅嘢都可以係可愛嘅。
另一方面，對「可愛文化」抱懷疑態度嘅人認為可愛其實係人類童心未泯嘅象徵。但係有啲日本人認為「可愛文化」畀人感覺日本人始終唔願意長大，逃避殘酷嘅現實，亦危及咗傳統文化。但亦都有人認為可愛文化幫日本賺到大筆嘅錢，甚至為日本文化外交力量創造咗有利嘅籌碼。

對其他文化嘅影響
可愛商品喺東亞國家或地區特別流行，例如韓國、臺灣同埋香港。其中尤其係臺灣受影響最犀利。
喺某啲亞洲同西方文化當中，鍾意日本流行文化嘅人經常將日文嘅「可愛」（kawaii，可愛い）同其他日文單詞連用，但實際上會造成誤用。「可愛」一般淨用喺御宅族次文化入面，美國歌手Gwen Stefani曾經喺佢嘅MV當中隨口講出咗呢個詞。
第昔加

第昔加係出生喺意大利嘅電影導演、編劇、演員、舞台劇演員、電影演員、執行監製、製片人。

演藝生涯
佢最初去到羅馬追隨一個喜劇團，喺《愛之夢》中參加演出。1928年，佢主演第一部電影，以小生姿態出現，成功之後令佢成為1930年代意大利有數嘅小生，喺喜劇中企穩位置。之後佢演而優則導，最初拍喜劇但並唔成功。於是佢由小市民生活中搜索題材，喺1946年拍咗《擦鞋童》，從此佢嘅導演才華備受肯定。
之後，佢拍咗新寫實主義電影經典之作《單車竊賊》，揚威奧斯卡、盧卡諾影展。奪得康城影展大獎嘅《米蘭奇跡》同之後嘅《風燭淚》，進一步奠定佢係電影史上嘅地位。到咗1960年代，佢拍嘅電影變得題材多變同時夥拍馬斯杜安尼同蘇菲亞羅蘭，拍出唔少出名作品。
佢先後憑《擦鞋童》、《單車竊賊》、《昨日、今日、明日》同《芬氏花園》前後四次奪得奧斯卡最佳外語片獎。
另外，佢自己憑《梭城艷史》("Pane, amore e..." aka "Scandal in Sorrento", 1955)贏咗意大利電影金像獎最佳男主角，之後又憑《戰地春夢》("A Farewell to Arms", 1957)嘅演出，獲提名奧斯上最佳男配角獎。
佢擅長塑造人物。多次同佢合作嘅演員蘇菲亞羅蘭稱呼佢係「演員嘅導演」，從不將演員當作工具。
維德角島一覽

呢份係維德角嘅島一覽。維德角係大西洋上面一群島國，包括十個主要島同佢哋嘅附屬島仔，可以細分做背風群島（英文：Sotavento Islands）同向風群島（英文：Barlavento Islands）。
緣滿情人節

《緣滿情人節》（Valentine's Day）係套美國嘅電影，喺2010年2月8號上畫。呢套戲片長125 分鐘，票房有216,500,000 美金。
陳思琦

陳思琦（英文：Rita Chan，1979年12月30號—）係香港賽馬會賽馬節目主持。

生平
陳思琦佢喺2004年加入香港有線電視做球彩台主持，2011年過檔馬會做賽馬節目主持，及後亦到無綫電視同埋DBC數碼電台講馬。到2015年隨住六合彩搞珠播映權轉去無綫電視，佢同蔡運華、范文雅、吳珮如亦畀馬會安排做其中一位主持。2013年，有傳畀前男友禁錮十三個鐘，最後無事。近年主持六合彩、澳亞衛視賽馬直擊評馬，並喺有線電視人氣馬場、頭條日報馬場脈搏專訪馬場人物。佢亦有喺報章寫馬經專欄，好似蘋果日報、星島日報、東方日報、頭條日報、堅料網等。另外佢拍過零食物語廣告，同埋並參演舞台嘅戲劇足球大龍鳳等。
蔡運華

蔡運華（英文：Shirlee Tsoi，1979年11月12號—）係香港女演員、主持人同配音員。

生平
佢喺香港出世同香港島石塘咀長大，喺聖公會始南小學（而家係聖公會田灣始南小學（中文：聖公會田灣始南小學）；1992年上午校）、嘉諾撒聖心書院同香港中文大學新聞與傳播系畢業，曾經做過亞洲電視實習記者、天氣報告女郎同廣告公司客戶主任。2004年，佢無接受過正式戲劇訓練而開始做劇場演員，參演超過50套舞台劇作品，主要包括《金龍》、《hamlet b.》、《後殖民食神之歌》、《夜靜無風》、《白夜行》、《暗示》等。
蔡運華曾經幫過香港賽馬會做賽馬節目主持，到2015年隨住六合彩攪珠播映權轉去無綫電視，馬會安排佢成為第一位主持（其他主持重有陳思琦、范文雅、吳珮如）至2020年7月。
佢而家喺天下一聲優館跟配音導師周恩恩（中文：周恩恩）學配音同埋工作，喺電子遊戲蠟筆小新 我與博士的暑假 ～永不結束的七日之旅～（中文：蠟筆小新 我與博士的暑假 ～永不結束的七日之旅～）聲演青山織同埋旁白。

獎項
2009年：憑《奧利安娜》提名第二屆香港小劇場獎最佳女主角。
2011年：「藝術．正能量」銅獎
2013年：香港藝術發展獎（中文：香港藝術發展獎）「藝術新秀獎」（戲劇）
2014年：憑《金龍》提名第23屆舞台劇獎最佳女主角
吳珮如

吳珮如（粵拼：ng4 pui3 jyu4；June Ng Pui Yu，1990年6月21號—）係香港無綫電視基本藝人合約女藝員，喺加拿大多倫多讀過書，2014年第27期無綫電視藝員訓練班出身，主要工作係拍電視劇。
2015年，隨住六合彩搞珠播映權轉去無綫電視，佢同蔡運華、陳思琦、范文雅亦畀香港賽馬會安排做其中一位主持。
黃溢濠

黃溢濠（英文：Yatho Wong，1993年1月9號—），係香港男演員，亦係組合PlayTime其中一位成員，代表作係2008年電影《圍城》。

演出作品
呢個表唔完整，歡迎加料。
11月12號

11月12號係公曆年嘅第316日（閏年第317日），離年尾重有49日。
<< - 11月 - >>



大件事
1885年：梅西爾德星（小行星253）被發現。
1948年：國際戰爭罪行法庭喺日本東京判東條英機在內七個日本軍官同政府人員死刑。
1970年：波拉氣旋吹襲東巴基斯坦同印度西孟加拉邦，造成至少30萬人死，係有史以嚟死傷人數最多嘅風災。
1970年：俄勒岡州公路局試圖喺俄勒岡州佛羅倫薩外，炸走一條爛咗嘅擱淺抺香鯨。
1974年：香港大毒梟吳錫豪俾警方拉咗。
1990年：Tim Berners-Lee出一份有關World Wide Web嘅正式建議。
1990年：日皇明仁舉行即位禮（日文：即位の礼），係日本戰後第一次。
1992年：由山光道馬房改建而成嘅香港賽馬會跑馬地會所起好，正式啟用。
1996年：沙地阿拉伯航空班機同哈薩克航空班機喺新德里空中相撞，349死。
2000年：多哈擊敗香港、吉隆坡同新德里等熱門攞到2006年亞洲運動會主辦權。
2001年：美國航空587號班機喺紐約附近墜毀，265死。
2006年：中文維基百科成為第12個突破10萬文章數嘅維基百科語言版本。
2010年：2010年亞洲運動會喺中華人民共和國廣州開幕，會期至11月27號。係中國第二次搞亞洲運動會。
2014年：歐洲太空總署羅舍塔號探測器帶住嘅菲萊登陸器安全降落楚留莫夫－格拉希門克彗星，係人類史第一次降落彗星。
2017年：第7屆斯洛文尼亞總統選舉次輪投票，由帕霍爾連任。
2024年：主持過英王查理斯三世加冕等多場王室重大儀式嘅英格蘭聖公會根德伯里大主教韋爾比（英文：Justin Welby）涉嫌隱瞞教會性侵同性虐待醜聞，宣佈辭職。
IPhone 6S

iPhone 6S係美國蘋果公司喺2015年9月推出嘅智能電話，係第九代iPhone，搭載iOS 9（可以更新到13.1.3）、新一代Apple A9處理器、1200萬像素相機、4.7吋螢幕，而iPhone 6s Plus就有5.5吋螢幕。
蘋果公司話 iPhone® 6s 同Plus機開賣三日，賣咗破紀錄嘅超過 1300 萬部。
李澤民

李澤民（英文：Leonard Lee），藝名CMgroovy，是一名香港音樂人，2012年出道，本身擅長低音結他同低音大提琴。亦為ViuTV《全民造星系列》的音樂總監和導師
馬海倫

馬海倫 （英文：Helen Ma，1947年10月28號—）係香港甘草演員，有超過五十年嘅演藝經驗，而家係無綫電視合約女藝員。

簡歷
馬海倫熱愛運動，擅長游水、騎馬、保齡球、滑雪同哥爾夫，識得北派刀劍功夫同空手道，係周潤發跑友之一，後生時入選過香港保齡球代表隊，代表香港去星加坡出戰亞洲保齡球錦標賽，攞到女子組亞軍。
馬海倫喺1960年代中入演藝圈，喺邵氏電影做演員，1970年代加入佳藝電視拍電視劇，佳視執笠後一度息影，1988年轉投無綫電視，拍電視劇拍到而家。
1947年

1947年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：民國三十六年
朝鮮半島
檀紀：4280年
主體三十六年
日本
昭和二十二年
皇紀：2607年
佛曆：2489年 - 2490年
回曆：1366年2月8號 - 1367年2月17號
猶太曆：5707年4月9號 - 5708年4月18號
修正儒略日（MJD）：32186 - 32550

大件事
1月12號：以色列同埋埃及開始講和，第一次中東戰爭完咗。
2月10號：中美英蘇法五國同意大利、軸心五國，喺法都巴黎會盟議和。
2月17號：蔣中正發文告，話「國家處於非常時期，目前軍事、社會、政治、經濟四者問題十分嚴重」，又話「確有把握擊敗共產黨」。
2月23號：國際標準化組織成立。
2月25號：聯合國引用第47條法令宣佈普魯士滅亡。
2月28號：臺灣因長期民怨同查緝私煙衝突而引爆二二八事件。
3月5號：中共武裝改名中國人民解放軍。
3月19號：國軍攻延安。
3月20號：第1屆日本參議院議員通常選舉。
4月25號：第23屆日本眾議院議員總選舉。
5月3號：日本實施新嘅《日本國憲法（日文：日本国憲法）》。
7月7號同7月18號：第7屆敘利亞議會選舉兩輪投票。
7月8號：多個新聞機構報道美國空軍喺新墨西哥州羅茲威爾捉到飛碟。
7月9號：21歲、英國嘅伊利沙伯公主同遠房表哥菲臘‧蒙巴頓訂婚，同年11月20號正式結婚。兩人就係後來嘅英女王伊利沙伯二世同王夫愛丁堡公爵菲臘親王。
7月15號：陳嘉庚等人創辦集友銀行，成為香港第39間領有牌照嘅銀行。
8月24號：第1屆老撾最高人民議會選舉。
12月23號：原子粒（transistor）喺美國新澤西州嘅貝爾實驗室對外公開。
12月27號：希臘政府勒令解散希臘共產黨，導致希臘內戰。
喺呢年修復咗黃河堤壩，自花園口決堤後，黃河水災先至扼制住。
傳呼機

傳呼機，俗稱Call機或BB機，係一種具有接收同傳送簡易文字信息功能嘅個人無線電通訊工具，喺1980～1990年代曾經係好流行嘅通訊設備，但係隨住手提電話嘅普及，而家世界各地已經陸續被淘汰，中國大陸、臺灣、日本等都已經全面結束傳呼業服務。

中國
喺中國大陸，1980年代尾到1990年代初喺省會同大城市入面，屬主流嘅通訊工具之一。曾經喺1998年因用戶數量突破6546萬而名列世界第一人口多傳呼機數量。不過隨住手提電話嘅普及而逐漸開始墮落，直到2007年3月先至完全停運。

香港
香港傳呼業自1970年代開始發展，傳呼機曾經成為普及嘅通訊工具之一。1990年代中期，手提電話盛行，傳呼業開始沒落，多間公司陸續結束傳呼業務，但係傳呼機喺香港重未完全被淘汰，而家重有一間公司電訊數碼提供傳呼服務，截至2024年11月，香港重有1,726位用戶。

功能
傳呼機有單向（只能夠接收）同雙向（收發）兩種類型。但係單向只能夠接收嘅機種比較最常見。傳呼機通常畀使用者接收回覆請求，同時亦能夠接收其他留言信息。網絡供應商有時亦會提供各種增值信息，例如新聞、股市信息等。
除此之外，因為接收嘅內容唔同，又分為四種機型：
音樂機（冇任何嘅螢幕顯示，只會有鈴聲提示使用者，有人call佢）
數字機（可以顯示數字同空白Ｕ-[]）
文字機（可顯示文字同數字）
語音機（收到嘅係語音訊息，可以直接播出人聲）

技術規格
發送信息去傳呼機嘅方式通常係打去一個指定嘅電話號碼，而傳呼機就會自動獲得打電話嘅人嘅電話號碼。而如果需要傳送文字信息，就通常需要打去網絡供應商嘅電話，同傳呼員講要傳送嘅信息，之後由傳呼員輸入電腦後代發，喺未有文字機之前，機主要打去call台度「覆機」叫傳呼員讀出嚟。有啲網絡供應商亦提供基於Web頁面或者係電郵嘅發送方式。
常見嘅傳呼機協議有TAP、FLEX、ReFLEX、POCSAG、Golay、ERMES、NTT。喺亞洲地區，多數係用FLEX。 FLEX協議由摩托羅拉開發，呢個通訊協議提供單向信息傳送功能，使用900Mhz頻段。
10月28號

10月28號係公曆年嘅第301日（閏年第302日），離年尾重有64日。
<< - 10月 - >>



大件事
1492年：哥倫布響而家嘅古巴上岸。
1868年：愛迪生申請第一項專利，電子投票記錄機。
1886年：美國總統格羅弗克里夫蘭為自由神像揭幕，慶祝美國獨立100週年。
1918年：捷克斯洛伐克自奧匈帝國獨立。
1922年：墨索里尼率領意大利法西斯分子向羅馬進軍，喺梵蒂岡教廷幫手之下接管意大利政府。
1940年：第二次世界大戰—意大利入侵希臘。
1948年：瑞士化學家保羅米勒（Paul Müller）因為發現滴滴涕殺蟲嘅性能得諾貝爾化學獎。
1949年：廣州市人民政府成立，葉劍英任廣州市長。
1962年：古巴飛彈危機—蘇聯領袖赫魯曉夫宣佈撤走古巴導彈。
1977年：香港警廉衝突。
1990年：香港維多利亞公園一萬人集會保衛釣魚台。
2002年：意大利屹立火山爆發。
2007年：阿根廷現任總統嘅老婆克里斯蒂娜贏咗總統大選，係阿根廷首個民選女總統。
2016年：深圳地鐵7號綫西麗湖站至太安站同埋9號綫紅樹灣南站至文錦站通車。
2017年：第1次金門縣開放賭場公投，反賭方壓倒性贏出。
2017年：第50屆冰島國會選舉。
2018年：菲律賓總統杜特地指海關打擊毒品不力，宣佈由軍方接管海關，又解除兩個親信海關高層嘅職務。
2018年：中國重慶萬州區萬州長江二橋（中文：万州长江二桥）有架巴士跌落長江（中文：2018年重庆万州公交车坠江事故），車上15人13死2失蹤。
2018年：2018年黑森州議會選舉。
2018年：第23屆巴西總統選舉次輪投票，由波索拿諾同咸美頓莫蘭當選總統同副總統。
2019年：中國甘肅甘南發生地震（中文：2019年夏河地震），21傷。
2020年：深圳地鐵3號綫福保站啟用。
蘇菲亞羅蘭

蘇菲亞羅蘭（Sophia Loren，1934年9月20號—）係意大利女明星，得奧斯卡金像獎最佳女主角同終身成就獎。1999年美國電影學會選佢做百年來最好嘅女演員，排第廿一。

生平
原名Sofia Costanza Brigida Villani Scicolone，出身貧苦，由媽媽獨力養大，喺拿坡里長大。15歲參加選美，認識製片人卡洛龐蒂，多年後兩人結成夫婦。1950年代起踏足影壇，從此展開70多年歷久不衰嘅銀色旅程，演出過上百部電影。
佢多次獲獎，包括柏林影展最佳女主角獎（《孤男寡女》（1958）、七次贏得意大利電影金像獎最佳女主角獎（英文：David_di_Donatello_for_Best_Actress）（《戰地兩女性》（1960）、《昨日今日明日》（1963）、《結婚進行曲》（1964）、《向日葵》（1970）、《歷劫情》（1974）、《兩夥寂寞的心》（1977）同埋《前路有你》（2020））、又憑《戰地兩女性》（1960）贏得奧斯卡影后同康城影后⋯⋯。
程仁富

程仁富（英文：Ching Yan Fu, Rik，1991年6月25號—，藝名：程人富）係香港嘅演員、YouTuber同KOL，同時係網上短片頻道「小薯茄」嘅成員。畢業於香港浸會大學電影學院高級文憑同香港城市大學創意媒體學院學士，主修導演。